આઝાદિની લડાઇ વખતે જ્યારે મહાત્મા ગાંધીજી પુનાની યેરવડા જેલમાં હતા ત્યારે તેમને એક ચાહકનો ઘેલછાભર્યો પત્ર મળ્યો. પત્રમાં ગાંધીજીને રુબરુ મળવાની ઝંખના એવી હ્રદયસ્પર્શી ભાષામાં વ્યકત થઇ હતી કે ગાંધીજીને પણ જાણવાની ચટપટી થઇ કે પત્ર આવો સરસ છે, તો પત્રનો લખનાર કેવો હશે? તાત્કાલિક જ એમણે પત્ર લખનારને તાબડતોબ મળવાનુ આમંત્રણ પાઠવ્યુ અને તે પણ તાર મારફત! સ્વયં ગાંધીજી પણ જે અદના ચાહકને મળવા અધીરા થયા હતા એ ચાહક હતા, શ્યામજીભાઇ નાનજીભાઇ મારવાડી.